Komisijos Sprendimas
1988 m. spalio 28 d.
pateikiantis Tarybos reglamento (EEB) Nr. 1898/87 3 straipsnio 1 dalies antroje pastraipoje minimų produktų sąrašą
(88/566/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 2 d. Tarybos reglamentą (EEB) Nr. 1898/87 dėl pavadinimų, naudojamų prekiaujant pienu ir pieno produktais, apsaugos [1] su paskutiniais pakeitimais, padarytais Reglamentu (EEB) Nr. 222/88 [2], ypač į jo 4 straipsnio 2 dalies b punktą,
kadangi Reglamente (EEB) Nr. 1898/87 nustatyta taisyklė, kad sąvokos "pienas" ir "pieno produktai" gali būti taikomos tik jo 2 straipsnyje aprašytiems pieno produktams; kadangi taikant išimtį ši taisyklė netaikytina apibūdinant produktus, kurių tiksli sudėtis žinoma iš jų tradicinio vartojimo, ir (arba) kai pavadinimai aiškiai apibūdina pagrindinę produkto savybę;
kadangi valstybės narės turi perduoti Komisijai nurodomuosius produktų, kurių atžvilgiu jos savo teritorijose gali atitikti pirmiau minėtos išimties taikymo kriterijus, sąrašus; kadangi, remiantis minėto reglamento 4 straipsnio 2 dalies b punktu, sąrašas turėtų būti sudaromas remiantis valstybių narių perduotuose orientaciniuose sąrašuose nurodytais produktais; kadangi produktų pavadinimai Bendrijos sąraše turėtų būti nurodomi atsižvelgiant į produktų tradicinį vartojimą įvairiomis Bendrijos kalbomis, kad šie pavadinimai būtų vartojami visose valstybėse narėse, jei jie atitinka 1978 m. gruodžio 18 d. Tarybos direktyvos 79/112/EEB dėl valstybių narių teisės aktų, susijusių su galutiniam vartotojui skirtų maisto produktų ženklinimu etiketėmis, pateikimu ir reklamavimu, suderinimo [3] su paskutiniais pakeitimais, padarytais Direktyva 86/197/EEB [4], nuostatas;
kadangi šis sąrašas nėra išsamus ir, remiantis Reglamento (EEB) Nr. 1898/87 4 straipsnio 2 dalies b punktu, jis gali būti papildomas;
kadangi Pieno ir pieno produktų vadybos komitetas per jo pirmininko nustatytą laiką nepateikė savo nuomonės,
PRIEMÈ Ś SPRENDIMA:
1 straipsnis
Į šio sprendimo priedą įtraukiami produktai, Bendrijos teritorijoje atitinkantys Reglamento (EEB) Nr. 1898/87 3 straipsnio 1 dalies antroje pastraipoje nurodytus produktus.
2 straipsnis
Šis sprendimas skirtas valstybėms narėms.
Priimta Briuselyje, 1988 m. spalio 28 d.